Document ID: 32010R0202

A BIZOTTSÁG 202/2010/EU RENDELETE
(2010. március 10.)
a közúti árufuvarozásra vonatkozó statisztikák terjesztéséről szóló 6/2003/EK rendelet módosításáról
(EGT-vonatkozású szöveg)
AZ EURÓPAI BIZOTTSÁG,
tekintettel az Európai Unió működéséről szóló szerződésre,
tekintettel a közúti árufuvarozásra vonatkozó statisztikai adatgyűjtésről szóló, 1998. május 25-i 1172/98/EK tanácsi rendeletre (1) és különösen annak 6. cikkére,
mivel:
(1)
Indokolt az 1172/98/EK rendelet tárgyát képező, a közúti árufuvarozásra vonatkozó statisztikai adatokat a lehető legteljesebb mértékben felhasználni, ugyanakkor azonban tiszteletben kell tartani az egyedi adatok bizalmas jellegét is.
(2)
A közúti árufuvarozásra vonatkozó statisztikai adatgyűjtésről szóló 833/2007/EK bizottsági rendelet (2) 2008-tól részletes adatokat tesz elérhetővé a belföldi és nemzetközi közúti teherforgalom indulási és érkezési helyeiről.
(3)
A belföldi és nemzetközi indulási és érkezési helyekre vonatkozó adatokat a tagállamok rendelkezésére kell bocsátani, hogy a közúti szállítások statisztikai lefedettségét nemzeti szinten teljessé tehessék.
(4)
Az európai statisztikákról szóló 223/2009/EK európai parlamenti és tanácsi rendeletben (3) meghatározott elv szerint a kutatók és az általános értelemben vett tudományos közösség számára - tudományos célokra - hozzáférést kell biztosítani az 1172/98/EK rendelet szerint a Bizottsághoz (Eurostat) továbbított adatokhoz.
(5)
Ezért a 6/2003/EK rendeletet (4) ennek megfelelően módosítani kell.
(6)
Az e rendeletben előírt intézkedések összhangban vannak az európai statisztikai rendszer bizottságának véleményével,
ELFOGADTA EZT A RENDELETET:
1. cikk
A 6/2003/EK rendelet melléklete helyébe e rendelet melléklete lép.
2. cikk
Ez a rendelet az Európai Unió Hivatalos Lapjában való kihirdetését követő huszadik napon lép hatályba.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2010. március 10-én.

Labels: 12
8
19